## Referat af møde i Handicaprådet den 22. november 2021.

## Mødet blev afholdt på MS Teams.

1. **Godkendelse af referat fra mødet i Handicaprådet den 25. oktober 2021**

**Referatet blev godkendt.**

1. **Opfølgning på arbejdet med Mellemformer.**

**Helle Mølgaard briefede om status på arbejdet med mellemformer i MBU.**

**Udvalgte pointer, der blev nævnt:**

* **Der bør måske tales om god, pædagogisk sprog.**
* **Der bliver brugt rigtig mange ressourcer på børn der bliver taget ud af undervisningen – enten i specialklasser eller andre specialpædagogiske tilbud, som ligger uden for klasserummet.**
* **Den bevægelse, som vi gerne vil hen i mod er at arbejde med forebyggelsestrekanten i den oprindelige version, hvor vi ser det brede og mangfoldige børnefællesskab som det bærende element.**
* **Alle skoler og PPR arbejder med mellemformer. Det foregår i tre rul. Man er som skole med et to årigt forløb. De første 10 skoler (1. rul) har i gang sat deres forløb via samarbejdsaftaler med PPR. De næste 7 skoler er også sat i gang.**
* **Responsen fra Handicaprådet var bl.a., at handicaporganisationerne såvel som børnene selv kan involveres mere fremover.**

**Se i øvrigt det medsendte oplæg fra Helle Mølgaard.**

1. **Input til høring om Sport- og Fritidspolitikken**

**Handicaprådet havde følgende input til høringen om politikken:**

* **Det var et rigtig flot materiale og en ambitiøs politik.**
* **Vigtig med tilgængelighed og man må gerne nævne ordene: Mennesker med handicap**
* **Kørsel for personer med kognitive handicap er vigtigt for at deltage i sport og fritids-politik.**
* **Hvordan bliver personer med kognitive handicaps inkluderet? F.eks. kunne der henvises til materialet om, hvor mennesker med handicap kan deltage. Man kunne også samarbejde med DOKKX. De har erfaring med at bruge naturen.**
* **Et problem i Outdoor-strategien, at man ikke italesætter, hvordan man laver faciliteter, som er tilgængelige for alle.**
* **Man kunne godt drømme om, at Parasport også bliver nævnt i strategien.**

1. **Input til høring om indstilling om etablering af nyt botilbud i Malling for mennesker med handicap**

**Handicaprådet havde forinden fået indstillingen som Natascha lavede en kort indflyvning til, herunder, at der planlægges 32 boliger i Malling for målgruppen af 18 – 66- årige med et betydelig eller varigt nedsat fysisk og psykisk funktionsevne. Herudover blev det nævnt, at det nye handicapråd kan drøfte en mere grundlæggende udvikling inden for botilbudsområdet.**

**Handicaprådet havde følgende input til indstillingen:**

* **Overordnet var der ros til projektet fra Handicaprådet.**
* **Det bør generelt set altid overvejes om botilbud for handicappede kan integreres med boliger for andre mennesker.**
* **Det er vigtigt, at der også er penge til drift af botilbuddet, når tilbuddet er etableret.**
* **Der bør være opmærksomhed på hvor botilbuddet ligger i forhold til det dagtilbud, som beboerne er på. For nogle beboere vil være godt at skifte matrikel i løbet af dagen.**
* **Der er blik for de forskellige behov, som borgere kan have, både behov for at blive skærmet og behov for fællesskab (fællesrum).**
* **Der bør være botilbud spredt rundt i hele kommunen – fordi borgere har forskellige behov. Men der er forståelse for, at Aarhus Kommune bygger nye botilbud, så det er til at betale.**

1. **Orientering om proces for Handicapprisen 2021**

**Per Jensen orienterede om, at** overrækkelse af Handicapprisen ønskes flyttet til starten af det nye år, 2022. Fristen for at indstille til prisen forlænges dermed således, at der forhåbentlig kan komme flere indstillinger end, dem der foreløbig er indkommet.

Forhåbentlig kan bedømmelsesudvalget samles efter nytår og forhåbentlig kan der afholdes et fysisk arrangement med deltagelse af Borgmesteren – uden nævneværdige Corona-restriktioner.

**Der var entydig opbakning til forslaget.**

1. **Udmøntning af tilgængelighedspuljen gennem det årlige anlægsprogram v/Trine Buus Carlsen.** Rie Ollendorff, BA deltog under punktet.

Rie Ollendorff præsenterede kort sig selv, som tilgængelighedskonsulent i det videre arbejde med tilgængelighed i kommunen.

Der var en kort briefing om muligheden om udmøntning af tilgængelighedspuljen.

**I budgetforhandlingerne om den 10-årige investeringsplan (2020) blev det besluttet at man fra 2024 – 2033 har afsat 40 mio. til tilgængelighedsprojekter. Det er projekter, som ligger ud over det, der normalt kan karakteriseres som tilgængelighedstiltag i relation til de almindelige anlæg i øvrigt.**

**Der er afsat 1 ½ mio. til særlige to toiletter til borgere med svære handicap. Disse midler er udmøntet. Derudover er der 40 mio. i 10 år. Puljen skal udmøntes af Teknik og Miljø, men i samarbejde med Borgmesterens Afdeling og Handicaprådet.**

**I det årlige anlægsprogram, som man kommer med en gang årligt, udmøntes alle kapitalbevillinger i kommunen. Her vil MTM også lave en bevilling, som hedder: Tilgængelighedspulje.**

**I den vil der ligge forskellige typer af projekter, som man i dialog med Tilgængelighedsrådet om, hvad der skal med i de enkelte år og de efterfølgende år. På den måde vil det være i samarbejde med Tilgængelighedsrådet, at man træffer beslutning om udmøntning.**

Der var et ønske om, at Handicaprådet uddelegerer kompetencen til udmøntning af tilgængelighedspuljen gennem det årlige anlægsprogram til Tilgængelighedsrådet.

Der var ikke enighed i Handicaprådet herom, hvorfor f**orslaget om at uddelegere kompetencen til tilgængelighedsrådet bliver udskudt til næste møde.**

**Tilgængelighedsrådet tager på deres kommende møde den snak, de ville have haft alligevel og så vender de tilbage til Handicaprådet og siger, hvad Tilgængelighedsrådet har talt om. Herefter vil der evt. kunne træffes beslutning om uddelegering.**

1. **Orienteringer**

**I forhold til KL’s konference om Social 2021, var der spørgsmål om ikke det (Qua den nye Corona-smitte-situation) er muligt at deltage virtuelt i konferencen? Der er ikke mulighed for virtuel deltagelse.**

1. **Eventuelt**

**Intet at bemærke**

1. **Evaluering af dagens møde**

**Ikke drøftet.**